A4-0349/97

Σχέδιο κοινής δράσης που εγκρίθηκε από το Συμβούλιο με βάση το άρθρο Κ.3 της Συνθήκης για την Ευρωπαϊκή Ένωση, σχετικά με το αξιόποινο της συμμετοχής σε εγκληματική οργάνωση στα κράτη μέλη της Ευρωπαϊκής Ένωσης (10407/97 - C4-0480/97 - 97/0913(CNS))

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Πρώτη αιτιολογική σκέψη

>Αρχικό κείμενο>

ότι το Συμβούλιο θεωρεί ότι η σοβαρότητα και η εξέλιξη ορισμένωνμορφών διεθνούς εγκληματικότητας καθιστούν αναγκαία την ενίσχυση της συνεργασίας μεταξύ των κρατών μελών της Ευρωπαϊκής Ένωσης,

>Κείμενο μετά την ψηφοφορία στο ΕΚ>

ότι η σοβαρότητα και η εξέλιξη ορισμένων μορφών της ενδοκρατικής και διεθνούς εγκληματικότητας καθιστούν αναγκαία την επείγουσα ενίσχυση της συνεργασίας μεταξύ των κρατών μελών της Ευρωπαϊκής Ένωσης,

(Τροπολογίες 17 και 2)

Τρίτη αιτιολογική σκέψη

>Αρχικό κείμενο>

επαναλαμβάνοντας την εμπιστοσύνη του στη δομή και στη λειτουργία του δικαστικού συστήματος των κρατών μελών και στην ικανότητα αυτών να εγγυηθούν την αμερόληπτη εκδίκαση,

>Κείμενο μετά την ψηφοφορία στο ΕΚ>

επαναλαμβάνοντας την εμπιστοσύνη του στη δομή και στη λειτουργία του δικαστικού συστήματος των κρατών μελών και στην ικανότητα αυτών να εγγυηθούν την αμερόληπτη εκδίκαση σε λογικά χρονικά πλαίσια και θεωρώντας ότι αυτά ή θα πρέπει να βελτιώνονται,

(Τροπολογία 4)

Αιτιολογική σκέψη 4α (νέα)

>Κείμενο μετά την ψηφοφορία στο ΕΚ>

επισημαίνοντας ότι οι διατάξεις που διέπουν την καταπολέμηση τέτοιων φαινομένων πρέπει πάντοτε να τηρούν τη Σύμβαση για τα Δικαιώματα του Ανθρώπου και τις αρχές του κράτους δικαίου,

(Τροπολογία 3)

Αιτιολογική σκέψη 4β (νέα)

>Κείμενο μετά την ψηφοφορία στο ΕΚ>

ότι θα πρέπει να ενισχυθεί η συνεργασία μεταξύ των υποψηφίων προς ένταξη και των υπερατλαντικών εταίρων της Ευρωπαϊκής Ένωσης,

(Τροπολογία 26)

Άρθρο 1

>Αρχικό κείμενο>

Κατά την έννοια της παρούσας κοινής δράσης, ως «εγκληματική οργάνωση» νοείται η ένωση περισσότερων από δύο προσώπων: προκειμένου να διαπράξουν από κοινού εγκλήματα και αδικήματα, ιδίως λαθρεμπόριο ναρκωτικών, εμπορία ανθρώπων και τρομοκρατία, καθώς και πράξεις βίας κατά της ζωής, της σωματικής ακεραιότητας ή της ελευθερίας προσώπου, ή αποτελούν συλλογικό κίνδυνο για τα άτομα, τα οποία τιμωρούνται με φυλάκιση τεσσάρων ετών ή σοβαρότερη ποινή, χρησιμοποιώντας εκφοβισμό, απειλή, βία, δόλιες πρακτικές ή δωροδοκία ή προσφεύγοντας σε εμπορικές ή άλλες δομές για την απόκρυψη ή διευκόλυνση των αξιόποινων πράξεων.

>Κείμενο μετά την ψηφοφορία στο ΕΚ>

Κατά την έννοια της παρούσας κοινής δράσης, ως «εγκληματική οργάνωση» νοείται η ένωση περισσότερων από δύο προσώπων: προκειμένου να διαπράξουν από κοινού εγκλήματα και αδικήματα, ιδίως λαθρεμπόριο ναρκωτικών, εμπορία ανθρώπων νομιμοποίηση προσόδων από παράνομες δραστηριότητες κατά την έννοια του πρώτου άρθρου της οδηγίας 91/308/ΕΟΚ και άλλες μορφές οικονομικού εγκλήματος συμπεριλαμβανομένων των χρηματοοικονομικών απατών μέσω Ίντερνετ ή μέσω ηλεκτρονικών τραπεζικών υπηρεσιών, των επενδύσεων κεφαλαίου, των πλεονεκτημάτων ετεροδικίας και της φορολογικής απάτης όπως η οργανωμένη απάτη επί του ΦΠΑ και των ειδικών φόρων κατανάλωσης, και την τρομοκρατία, τα οποία τιμωρούνται με φυλάκιση τεσσάρων ετών ή σοβαρότερη ποινή, χρησιμοποιώντας εκφοβισμό, απειλή, βία, δόλιες πρακτικές ή δωροδοκία ή προσφεύγοντας σε εμπορικές ή άλλες δομές ή και σε άλλα μέσα όπως την προσφυγή στην υποστήριξη ή την προστασία ατόμων που συμμετέχουν σε σημαντικούς οργανισμούς, για την απόκρυψη ή διευκόλυνση των αξιόποινων πράξεων.

(Τροπολογία 8)

Άρθρο 2, εισαγωγική πρόταση

>Αρχικό κείμενο>

Προς διευκόλυνση της καταπολέμησης των εγκληματικών οργανώσεων, κάθε κράτος μέλος δεσμεύεται, σύμφωνα με τη διαδικασία του άρθρου 5, (...) να φροντίσει ώστε οι κατωτέρω τρόποι συμπεριφοράς να επισύρουν αποτελεσματικές, αναλογικές και αποτρεπτικές ποινικές κυρώσεις:

>Κείμενο μετά την ψηφοφορία στο ΕΚ>

Προς διευκόλυνση της καταπολέμησης των εγκληματικών οργανώσεων, κάθε κράτος μέλος δεσμεύεται, επί τη βάσει μιας κοινοτικής ερμηνείας της έννοιας της εγκληματικής οργανώσεως καθώς και της ενεργού συμμετοχής σε αυτή, σύμφωνα με τη διαδικασία του άρθρου 5, να εξασφαλίσει αποτελεσματική δικαστική συνεργασία στον τομέα αξιόποινων πράξεων που βασίζονται στους αναφερόμενους κατωτέρω τρόπους συμπεριφοράς και φροντίζει ώστε οι εν λόγω τρόποι συμπεριφοράς είναι επιδεκτικοί ποινικών κυρώσεων.

(Τροπολογία 9)

Άρθρο 2, παράγραφος 1

>Αρχικό κείμενο>

1. Η συμπεριφορά κάθε προσώπου που συμβάλλει στις δραστηριότητες εγκληματικής οργάνωσης, περί της οποίας το άρθρο 1, ακόμα και αν το πρόσωπο αυτό δεν συμμετέχει στην καθ'εαυτή εκτέλεση της εν λόγω αξιόποινης πράξης ή των εν λόγω αξιόποινων πράξεων και, με την επιφύλαξη των γενικών αρχών του ποινικού δικαίου των κρατών μελών, ακθόμη και αν η εκτέλεση της αξιόποινης πράξης ή των αξιόποινων πράξεων δεν υλοποιηθεί.

>Κείμενο μετά την ψηφοφορία στο ΕΚ>

1. Η συμπεριφορά κάθε προσώπου που συμβάλλει στις δραστηριότητες εγκληματικής οργάνωσης, ενεργώντας με κοινό σκοπό τη διάπραξη των κατωτέρω αξιόποινων πράξεων που επισύρουν στερητική της ελευθερίας ποινή ή περιοριστικά της ελευθερίας μέτρα ασφαλείας τριών τουλάχιστον ετών.

(Τροπολογία 13)

Άρθρο 3

>Αρχικό κείμενο>

Κάθε κράτος μέλος εξασφαλίζει ότι τα νομικά πρόσωπα μπορούν να θεωρούνται ποινικά υπεύθυνα για τις αναφερόμενες στο άρθρο 2 αξιόποινες πράξεις οι οποίες διαπράττονται από το εν λόγω νομικό πρόσωπο, σύμφωνα με λεπτομέρειες εφαρμογής που καθορίζονται από το εθνικό του δίκαιο. Η ποινική αυτή ευθύνη του νομικού προσώπου δεν προδικάζει την ποινική ευθύνη των φυσικών προσώπων που είναι αυτουργοί ή συνεργοί αυτών των αξιόποινων πράξεων.

>Κείμενο μετά την ψηφοφορία στο ΕΚ>

Κάθε κράτος μέλος εξασφαλίζει ότι τα νομικά πρόσωπα θα μπορούν να θεωρούνται υπεύθυνα για τις αναφερόμενες στο άρθρο 2 αξιόποινες πράξεις οι οποίες διαπράττονται για λογαριασμό του εν λόγω νομικού προσώπου, σύμφωνα με λεπτομέρειες εφαρμογής που καθορίζονται από το εθνικό του δίκαιο. Η ευθύνη αυτή του νομικού προσώπου δεν προδικάζει την ποινική ευθύνη των φυσικών προσώπων που είναι αυτουργοί ή συνεργοί αυτών των αξιόποινων πράξεων.

(Τροπολογία 14

Άρθρο 5α (νέο)

>Κείμενο μετά την ψηφοφορία στο ΕΚ>

Άρθρο 5α

Το Δικαστήριο των Ευρωπαϊκών Κοινοτήτων είναι αρμόδιο να αποφασίζει, μέσω τη διαδικασίας εκδόσεως προδικαστικών αποφάσεων, για την ισχύ και την ερμηνεία της κοινής αυτής δράσεως

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με το σχέδιο κοινής δράσης που εγκρίθηκε από το Συμβούλιο με βάση το άρθρο Κ.3 της Συνθήκης για την Ευρωπαϊκή Ένωση, σχετικά με το αξιόποινο της συμμετοχής σε εγκληματική οργάνωση στα κράτη μέλη της Ευρωπαϊκής Ένωσης (10407/97 - C4-0480/97 - 97/0913(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση του Συμβουλίου (10407/1/97, 97/0913(CNS)),

- έχοντας κληθεί από το Συμβούλιο να γνωμοδοτήσει, σύμφωνα με το άρθροΚ.6, 20 εδάφιο της Συνθήκης για την Ευρωπαϊκή Ένωση (C4-0480/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Πολιτικών Ελευθεριών και Εσωτερικών Υποθέσεων (A4-0349/97),

1. εγκρίνει την πρόταση του Συμβουλίου με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί το Συμβούλιο να το ενημερώσει, εφόσον προτίθεται να αποστεί από το κείμενο που ενέκρινε το Κοινοβούλιο[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή.